Ο **Λεντιάν Μεμουσάι** (γεννημένος στις 7 Δεκεμβρίου 1986) είναι Αλβανός επαγγελματίας ποδοσφαιριστής που αγωνίζεται ως κεντρικός μέσος για την ιταλική ομάδα Πεσκάρα και την εθνική ομάδα της Αλβανίας.

Συλλογική καριέρα
-----------------

### Πρώιμη καριέρα

Ο Μεμουσάι εντάχθηκε στην ΑΣΔ Σαρτσανέζε Κάλτσιο όταν ήταν 17 ετών.  Βοήθησε την ομάδα να τερματίσει δεύτερη στην Ετσελένζα Λιγκούρια το 2006 και να κερδίσει την άνοδο στη Σέριε Δ. Το καλοκαίρι του 2008, μετακόμισε σε μία άλλη ομάδα της Σέριε Δ την Βάλε ντ΄ Αόστα, όπου έπαιξε 34 παιχνίδια και σημείωσε 3 γκολ.  Στις 10 Σεπτεμβρίου 2009, υπέγραψε στην Παγκανέζε για να παίξει στη Λέγκα Προ Πρίμα Ντιβιζιόνε  μετά από ένα δοκιμαστικό. 

### Κιέβο και Πορτογκρούαρο (δανεισμός)

Στις 21 Ιουνίου 2010, υπέγραψε στην ομάδα της Σέριε Α, Κιέβο Βερόναως ελεύθερος.  Δόθηκε δανεικός στην ομάδα της Serie B Πορτουγκάρο στις 29 Ιανουαρίου 2011.

### Λέτσε

Στις 27 Ιουλίου 2012, ο Μεμουσάι άφησε την Κιέβο και μετακόμισε στην ομάδα της Σέριε Β Λέτσε με τριετές συμβόλαιο. 

Ο Μεμουσάι σημείωσε το πρώτο του γκολ για τη Λέτσε στις 3 Σεπτεμβρίου 2012 σε μια νίκη με 3–2 εναντίον της Κρεμόνεζε. Πέτυχε το 3ο γκολ της ομάδας του στο ματς στο 31ο λεπτό.  Στις 23 Σεπτεμβρίου 2012, σημείωσε το τρίτο γκολ της Λέτσε στη νίκη της με 1–3 επί της Τρεβίζο, που την ανέβασε στην κορυφή του πίνακα της βαθμολογίας της Λέγκα Προ Πρίμα Ντιβιζιόνε. 

#### Δάνεισμός στην Κάρπι

Στις 27 Ιουλίου 2013, η Κάρπι ανακοίνωσε ότι είχε υπογράψει τον Μεμουσάι ως δανεικός από τη Λέτσε για τη σεζόν 2013–14 της Σέριε Β. Αυτή η μεταγραφή έγινε λίγο μετά την μεταγραφή του συμπατριώτη του, Έντγκαρ Τσάνι. 

Έγινε ένας παίκτης-κλειδί της Κάρπι και συνείσφερε πολλά, σκοράροντας τακτικά. Το πρώτο του γκολ κατά τη διάρκεια αυτής της περιόδου στην Κάρπι ήρθε στην παράταση της εκτός έδρας νίκης 0–1 εναντίον της Ρετζίνα στις 28 Σεπτεμβρίου 2013.  Στις 26 Οκτωβρίου 2013, σημείωσε ένα γκολ εναντίον της Λατίνα από το σημείο του πέναλτι στην αρχή του δευτέρου ημιχρόνου, δίνοντας στην ομάδα του την ισοπαλία 1–1. Στις 21 Δεκεμβρίου 2013, σκόραρε από το σημείο του πέναλτι στο 72ο λεπτό για να χαρίσει στην ομάδα του μια οριακή νίκη με 1–0 εναντίον της Παλέρμο. Αυτή η νίκη είχε ως αποτέλεσμα η Παλέρμο να παραδώσει την πρώτη θέση στην Έμπολι. Στις 26 Δεκεμβρίου 2013 σημείωσε το γκολ της ισοφάρισης απέναντι στην Βίρτους Λαντσιάνο. Ξεκίνησε το 2014 με ένα γκολ για να συνεχίσει την εξαιρετική του φόρμα από το πρώτο μισό της σεζόν. Σκόραρε στο 20ο λεπτό του πρώτου ημιχρόνου εναντίον της Τερνάνα εντός έδρας στις 25 Ιανουαρίου 2014, αλλά αυτό δεν ήταν αρκετό για να αποφύγει η Κάρπι την ήττα. Ήταν το πέμπτο του γκολ στη σεζόν και παρά την ήττα αυτή, η ομάδα του απείχε μόλις τρεις βαθμούς από τη ζώνη των πλέι-οφ ανόδου. 

Τη σεζόν 2013–14, ο Μεμουσάι έπαιξε σε συνολικά 33 αγώνες στην Σέριε Β όπου σημείωσε 8 γκολ. Έπαιξε επίσης σε έναν αγώνα για το κύπελλο Ιταλίας 2013-2014 .

Στις 6 Μαΐου 2014, ο Μεμουσάι έσπασε έναν σύνδεσμο του δεξιού γονάτου σε έναν αγώνα με την Πεσκάρα και έπρεπε να υποβληθεί σε χειρουργική επέμβαση. Δεν μπόρεσε να παίξει για 6 μήνες. 

#### Επιστροφή στην Λέτσε

Η Κάρπι δεν αποδέχτηκε το αίτημα της Λέτσε να αγοράσει τον Μεμουσάι έναντι 400.000 ευρώ και έτσι επέστρεψε στην Λέτσε. 

### Πεσκάρα

Την 1η Σεπτεμβρίου 2014 ο Μεμουσάι υπέγραψε για τον σύλλογο της Σέριε Β Πεσκάρα με συμβόλαιο ενός έτους. 

Λόγω του τραυματισμού που υπέστη τον Μάιο του 2014, έχασε τους πρώτους 7 αγώνες της Πεσκάρα της σεζόν 2014–15.  Έκανε το ντεμπούτο του στις 12 Οκτωβρίου 2014, μπαίνοντας ως αλλαγή στο 87ο λεπτό εναντίον της Κροτόνε. Η Πεσκάρα κέρδισε τον αγώνα με 1–4.  Ήταν αχρησιμοποίητος αναπληρωματικός για τον αγώνα της επόμενης εβδομάδας στις 17 Οκτωβρίου 2014 εναντίον της Βιτσέντζα (1–1),  αλλά μια εβδομάδα αργότερα ο Μεμουσάι ξεκίνησε στον αγώνα με την προηγούμενη ομάδα του, την Κάρπι, αλλά ο αγώνας τελείωσε ως ήττα με ένα Αποτέλεσμα 0–5.  Μια εβδομάδα αργότερα, ο Μεμουσάι σημείωσε το πρώτο του γκολ για την Πεσκάρα σε μια ισοπαλία 1–1 εναντίον της Μπάρι. Στις 27 Δεκεμβρίου 2015, ο Μεμουσάι σημείωσε το νικητήριο γκολ στον αγώνα ενάντια στην Λατίνα, αλλά στη συνέχεια αποβλήθηκε από τον αγωνιστικό χώρο αφού κλώτσησε ένα μικρόφωνο στα πλάγια ως μέρος του εορτασμού του γκολ. 

### Μπενεβέντο

Στις 28 Αυγούστου 2017, ο Μεμουσάι υπέγραψε δανεικός στην ομάδα της Σέριε Α, Μπενεβέντο μέχρι το τέλος της σεζόν 2017-18.

Διεθνής καριέρα
---------------

Ο Μεμουσάι κλήθηκε για πρώτη φορά στην εθνική Αλβανίας τον Νοέμβριο του 2010 από τον προπονητή Τζόσιπ Κούτσε για ένα φιλικό με την Βόρεια Μακεδονία.  Έκανε το διεθνές ντεμπούτο του κατά τη διάρκεια του αγώνα στο στάδιο Κεμάλ Στάφα, αντικαθιστώντας τον Κλόντιαν Ντούρο στο δεύτερο ημίχρονο καθώς ο αγώνας έληξε ισόπαλος χωρίς τέρματα.  Επέστρεψε στην ομάδα στις 9 Φεβρουαρίου 2011 για το επόμενο φιλικό της εναντίον της Σλοβενίας,  κερδίζοντας τη δεύτερη συμμετοχή του, και πάλι ως αλλαγή, καθώς η Αλβανία ηττήθηκε με 1–2. 

Τον Νοέμβριο του 2013, μετά από μακρά απουσία, ο Μεμουσάι επέστρεψε στην ομάδα με τον Ντε Μπιάσι ως προπονητή τους για τον φιλικό αγώνα εναντίον της Λευκορωσίας μετά το τέλος των προκριματικών του Παγκοσμίου Κυπέλλου 2014.  Χρησιμοποιήθηκε ξανά ως αλλαγή στη θέση του Βαλντέτ Ραμα σε μια ακόμη ισοπαλία χωρίς σκορ. 

### Ευρωπαϊκό Πρωτάθλημα 2016

Ο Μεμουσάι έχασε τους δύο πρώτους αγώνες των προκριματικών του Ευρωπαϊκού πρωταθλήματος εναντίον της Πορτογαλίας και της Δανίας λόγω τραυματισμού που υπέστη τον Μάιο του 2014 ενώ εκπροσωπούσε την Κάρπι, ένας τραυματισμός που τον άφησε εκτός δράσης για 6 μήνες.  Έχασε επίσης τον περιβόητο αγώνα με τη Σερβία τον Οκτώβριο του 2014. Μόλις κρίθηκε ικανός, κλήθηκε για τα φιλικά με Γαλλία και Ιταλία τον Νοέμβριο του 2014  Έπαιξε τον πρώτο του αγώνα ως βασικός εναντίον της Γαλλίας καθώς η Αλβανία κέρδισε μια ιστορική ισοπαλία 1–1 στο Ρόαζον Παρκ. Συμμετείχε επίσης ως βασικός στον πρώτο αγώνα της Αλβανίας εναντίον της Ιταλίας, έχασε την ευκαιρία να σκοράρει στο πρώτο ημίχρονο καθώς η Αλβανία έχασε εκτός έδρας με 1–0. 

Ο Μεμουσάι συνέχισε να είναι μέρος της Αλβανίας στα προκριματικά του Ευρωπαϊκού Πρωταθληματός 2016. Στον τελικό αποφασιστικό αγώνα εναντίον της Αρμενίας, βοήθησε στο δεύτερο γκολ μέσω στημένης φάσης, καθώς η Αλβανία κέρδισε με 3–0 για να εξασφαλίσει μια θέση στο Ευρωπαϊκό Πρωτάθλημα 2016, την πρώτη της εμφάνιση σε μεγάλη διοργάνωση ποδοσφαίρου ανδρών. 

Στη διοργάνωση, δεν έπαιξε στον πρώτο αγώνα του Ομίλου Α της Αλβανίας εναντίον της Ελβετίας, ο οποίος τελείωσε με ήττα 0–1.  Ωστόσο, επέστρεψε στην ενδεκάδα στο δεύτερο ματς με τη γηπεδούχο Γαλλία, είχε δοκάρι πριν η Αλβανία δεχθεί δύο γκολ στα τελευταία λεπτά.  Στον τελικό αγώνα εναντίον της Ρουμανίας, βοήθησε στην κεφαλιά του Αρμάντο Σαντίκου για το μοναδικό γκολ του αγώνα,  βοηθώντας να κερδίσει την πρώτη νίκη της Αλβανίας σε μεγάλο τουρνουά ποδοσφαίρου ανδρών και νικώντας τη Ρουμανία για πρώτη φορά από το 1948.  Η Αλβανία αποκλείστηκε από τη διοργάνωση αφού τερμάτισε τρίτη στον όμιλό της με τρεις βαθμούς και διαφορά τερμάτων -2, καταλαμβάνοντας την τελευταία θέση μεταξύ των τρίτων ομάδων. 

### Παγκόσμιο Κύπελλο 2018

Ο Μεμουσάι σημείωσε το πρώτο του διεθνές γκολ στις 11 Ιουνίου 2017 στον αγώνα για τα προκριματικά του Παγκοσμίου Κυπέλλου 2018 εναντίον του Ισραήλ, σημειώνοντας το τρίτο σε μια εκτός έδρας νίκη με 3–0.

Παραπομπές
----------

1. ↑  (πολλαπλές γλώσσες) *Transfermarkt*. 139634. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 8011fcf6.
3. ↑  Fation Shehu (26 June 2016). «Rrëfehet "Labi" Memushaj, nga gomonet, te shkëlqimi në Euro 2016» (στα Albanian). Panorama Sport.. Ανακτήθηκε στις 18 July 2016.
4. ↑  Ledjan Memushaj zyrtarisht lojtar i Paganezes AlbaniaSoccer
5. ↑  «UFFICIALE: TESSERATO MEMUSHAJ» (στα Italian). Paganese Calcio 1926. 10 September 2009. Αρχειοθετήθηκε από το πρωτότυπο στις 6 October 2011.. Ανακτήθηκε στις 17 July 2010.
6. ↑  «TREDICI GOL NEL PRIMO TEST AMICHEVOLE» (στα Italian). Paganese Calcio 1926. 18 July 2009. Αρχειοθετήθηκε από το πρωτότυπο στις 6 October 2011.. Ανακτήθηκε στις 17 July 2010.
7. ↑  «MERCATO: TESSERATO IL CENTROCAMPISTA MEMUSHAJ, SVINCOLATO DALLA PAGANESE» (στα Italian). AC ChievoVerona. 9 July 2010. Αρχειοθετήθηκε από το πρωτότυπο στις 11 July 2010.. Ανακτήθηκε στις 17 July 2010.
8. ↑  «Zyrtare: Memushaj kalon te Lecce» (στα Albanian). aSport.al. 27 July 2012. Αρχειοθετήθηκε από το πρωτότυπο στις 13 May 2016.. Ανακτήθηκε στις 18 July 2016.
9. ↑  «Memushaj shënon golin e parë me Lecce-n (video)» (στα Albanian). aSport.al. 3 September 2012. Αρχειοθετήθηκε από το πρωτότυπο στις 13 May 2016.. Ανακτήθηκε στις 19 July 2016.
10. ↑  «Memushaj shënon dhe çon në krye të tabeles Leccen» (στα Albanian). Sport.al. 23 September 2012. Αρχειοθετήθηκε από το πρωτότυπο στις 13 May 2016.. Ανακτήθηκε στις 18 July 2016.
11. ↑  «Reggio Calabria vs. Carpi - 28 September 2013 - Soccerway». Ανακτήθηκε στις 15 Ιουνίου 2016.
12. ↑  «Carpi vs. Ternana - 25 January 2014 - Soccerway». Ανακτήθηκε στις 15 Ιουνίου 2016.
13. ↑  «Karpi s'paguan kartonin, Memushaj kthehet te Leçe». *Panorama Sport*. 18 June 2014.. Ανακτήθηκε στις 14 June 2015. [*νεκρός σύνδεσμος*]
14. ↑  «Summary - Serie B - Italy - Results, fixtures, tables and news - Soccerway». Ανακτήθηκε στις 15 Ιουνίου 2016.
15. ↑  «Crotone vs. Pescara - 12 October 2014 - Soccerway». Ανακτήθηκε στις 15 Ιουνίου 2016.
16. ↑  «Vicenza vs. Pescara - 17 October 2014 - Soccerway». Ανακτήθηκε στις 15 Ιουνίου 2016.
17. ↑  «Pescara vs. Carpi - 25 October 2014 - Soccerway». Ανακτήθηκε στις 15 Ιουνίου 2016.
18. ↑  «Serie B Pescara batte Latina con un gol di Memushaj». *www.tuttosport.com*. Ανακτήθηκε στις 27 Δεκεμβρίου 2015.
19. ↑  «Memushaj al Benevento». *Corriere dello Sport*. Ανακτήθηκε στις 28 Αυγούστου 2017.
20. ↑  «Ledian Memushaj, risia e kombëtares shqiptare këtë muaj» (στα Albanian). ikub.al. 9 November 2010. Αρχειοθετήθηκε από το πρωτότυπο στις 2017-08-30.. Ανακτήθηκε στις 9 November 2010.
21. ↑  «Albania vs. FYR Macedonia 0 – 0». Soccerway. 17 November 2010.. Ανακτήθηκε στις 15 June 2016.
22. ↑  «Publikohet lista e lojtareve per miqesoren me Sllovenine» (στα Albanian). Albania Soccer. 4 February 2011.. Ανακτήθηκε στις 4 February 2011.
23. ↑  «Albania vs. Slovenia 1 – 2». Soccerway. 9 February 2011.. Ανακτήθηκε στις 15 June 2016.
24. ↑  «Lista anti-Bjellorusi: De Biazi rikthen Memushajn, Sadikun e Mehën, Vajushi e Salihi jashtë». aSport.al. 9 November 2013. Αρχειοθετήθηκε από το πρωτότυπο στις 5 September 2017.. Ανακτήθηκε στις 9 November 2013.
25. ↑  «Belarus vs. Albania 0 – 0». Soccerway. 15 November 2013.. Ανακτήθηκε στις 15 June 2016.
26. ↑  «Dëmtohet rëndë Ledjan Memushaj, 6 muaj jashtë» (στα Albanian). Panorama Sport. 6 May 2014.. Ανακτήθηκε στις 6 May 2014.
27. ↑  «De Biazi: Të vazhdojmë punën e nisur» (στα Albanian). FSHF.org. 8 November 2014. Αρχειοθετήθηκε από το πρωτότυπο στις 10 November 2014.. Ανακτήθηκε στις 8 November 2014.
28. ↑  «Griezmann earns France draw with Albania». UEFA.com. 14 November 2014.. Ανακτήθηκε στις 14 November 2014.
29. ↑  «Një "Super" Berisha, por autogoli i jep fitoren Italisë». aSport.al. 18 November 2014. Αρχειοθετήθηκε από το πρωτότυπο στις 13 May 2016.. Ανακτήθηκε στις 18 November 2014.
30. ↑  «Armenia 0-3 Albania - BBC Sport».
31. ↑  Alistair Magowan (11 June 2016). «Albania 0-1 Switzerland». BBC Sport.. Ανακτήθηκε στις 11 June 2016.
32. ↑  Jurejko, Jonathan (15 June 2016). «France 2–0 Albania». BBC Sport.. Ανακτήθηκε στις 16 June 2016.
33. ↑  James Ducker (19 June 2016). «Euro 2016: Romania 0 Albania 1 - Armando Sadiku scores the only goal to seal his country's first ever win at a major competition». *The Telegraph*.. Ανακτήθηκε στις 19 June 2016.
34. ↑  «Albania national football team: record v Romania». 11v11.com.. Ανακτήθηκε στις 4 September 2017.
35. ↑  «Albania out of Euro 2016 after Portugal draw with Hungary». Fourfourtwo.com. 22 June 2016.. Ανακτήθηκε στις 9 October 2016.
36. ↑  Ervin Lisaku (12 June 2017). «World Cup campaign: Albania avenge Israel with stunning 3-0 away victory». *Tirana Times*.. Ανακτήθηκε στις 12 June 2017.